Борис Младенов-Young
Щом хапнеш хляб, теглото ти расте…

chitanka.info

Щом хапнеш хляб, теглото ти расте

и ти се чувстваш гузен и виновен;

за старец като теб е най-добре,

на глад да го удариш безусловен.

И да не си помислил за сладкиш!

Не само че е много калоричен,

но няма как да си го позволиш —

пенсионер си гол и безпаричен.

Веднъж го казах — ще го кажа пак:

вместо пари Бог ни е дал в замяна

в сенилността забавена обмяна;

Преяждането явно ни е враг.

И висшата Му воля е такава —

с глада живота ни се удължава!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.